अदालगुरि जिल्लानि सिंङाव थानाय 70 नं मासबात बिधान सभा बियाबाव मोनसे जयेन जानाय मेल जानानै थांङो। बे मेल’आव आइजोफोरा मानो इउपिपिएल हान्जायाव हाबफैखो बेखौ खौरां बिजोंनि गेजेरजों फोरमायदोंदि 17 बोसोर बिपिएफ हान्जाया सोरकार सालाय बोबाय थेवबो बिथांमोना जेबो सोलायानाय आरो गोजोन लाबोनो हायाखैसै आरो दिनैनि सम’आव इउपिपिएल हान्जानि सोलायनाय आरो गोजोननि हाबा मावनायखौ बिथांमोना नुनानै हाबफैदों होननानै फोरमायो।गुबुन सासे आइजोआ फोरमाय बावदोंदि 17 बोसोर बिपिएफ हान्जाया सोरकार सालाय बोनानैबो गोरिब सुबुंफोरनोबो जेबो होनो हायाखैसै एबा नायफिनाखैसै आरो सकारि मुवा बेसाद जेरै – मुस्रि, कमबल फैबाबो मोना आरो मुलि होग्रा आगजु फैबाबो जेनथेन मोनबोगोन बेबो रिजेक्टखौसो मोनो आरो फिन थांनानै सोलाय होयोब्ला जोंखौ गाज्रि खालामना सोलायनो लाबोदों होननानै बुंङो लोगोसेनो बिथांमोना गावसोरनि 37 नं धनस्रि बियाबाव रतिनद्र दैमारिखौ देरहासार खालामनो थाखाय इउपिपिएल हान्जायाव हाबफैबाय होननानैबो फोरमायो।